Turvekangas

Turvekankaat ovat kasvupaikkaluokittelussa metsäojitettuja soita kuivatusvaiheesta riippumatta. Aiemmin turvekankaalta edellytettiin alle 25 %:n suokasviosuutta.
Vuonna 2019 turvekankaita oli Suomessa 4,7 miljoonaa hehtaaria (45 prosenttia kaikista soista). Ojittamatonta suota on vain 39 prosenttia soista.
Ohutturpeinen turvekangas on turvekangas, jossa turvekerroksen paksuus on kokoon painumisen takia alle 30 senttimetriä. Ne ovat metsälain mukaisesti kivennäismaita, vaikka ne ovatkin alun perin olleet soita. Jos suokasvien osuus on edelleen yli 25 prosenttia, käytetään termiä soistunut kivennäismaa.
== Turvekangastyypit ==
 Turvekankaat jaetaan tyyppeihin, jotka vastaavat viljavuudeltaan kangasmetsätyyppejä:
Ruohoturvekangas (rhtkg) 	Opaskasveja ovat lehtojen ja lehtomaisten kankaiden lajit. 	Vastaa lehtomaista kangasta
Ruohoturvekangas (rhtkg) 	Rhtkg I. Alkuperäinen suo: lehtokorpi (LhK), ruohokorpi (RhK), ruohoinen sarakorpi (RhSK). 	Vastaa lehtomaista kangasta
Ruohoturvekangas (rhtkg) 	Rhtkg II. Alkuperäinen suo: varsinainen lettokorpi (VLK), koivulettokorpi (KoLK), ruohoinen sarakorpi (RhSK). 	Vastaa lehtomaista kangasta
Mustikkaturvekangas (mtkg)	Opaskasveja ovat niin sanotut tuoreen kankaan lajit, jotka ovat pääosin ruohoja (metsätähti, oravanmarja, nuokkutalvikki, vanamo, metsäkorte, metsäalvejuuri). 	Vastaa tuoretta kangasta
Mustikkaturvekangas (mtkg)	Mtkg I. Alkuperäinen suo: mustikkakorpi (MK), metsäkortekorpi (MkK), kangaskorpi (KgK). 	Vastaa tuoretta kangasta
Mustikkaturvekangas (mtkg)	Mtkg II. Alkuperäinen suo: ruohoinen sararäme (RhSR), varsinainen sarakorpi (VSK), ruohoinen saraneva (RhSN), varsinainen lettoräme (VLR), varsinainen letto (VL).	Vastaa tuoretta kangasta
Puolukkaturvekangas (ptkg)	Eroavat mustikkaturvekankaista tuoreen kankaan lajien niukkuuden tai puuttumisen vuoksi 	Vastaa kuivahkoa kangasta
Puolukkaturvekangas (ptkg)	Ptkg I. Alkuperäinen suo: puolukkakorpi (PK), korpiräme (KR), kangasräme (KgR), pallosararäme (PsR), pallosarakorpi (PsK). 	Vastaa kuivahkoa kangasta
Puolukkaturvekangas (ptkg)	Ptkg II. Alkuperäinen suo: varsinainen sararäme (VSR), tupasvillasararäme (TSR), varsinainen saraneva (VSN). 	Vastaa kuivahkoa kangasta
Varputurvekangas (vatkg) 	Eroavat puolukkaturvekankaista pääasiassa puulajisuhteiden perusteella 	Vastaa kuivaa kangasta
Varputurvekangas (vatkg) 	Vatkg I. Alkuperäinen suo: Isovarpuräme (IR), isovarputasvillaräme (ITR). 	Vastaa kuivaa kangasta
Varputurvekangas (vatkg) 	Vatkg II. Alkuperäinen suo: tupasvillaräme (TR), lyhytkorsiräme (LkR), lyhytkorsikalvakkaneva (LkKaN). 	Vastaa kuivaa kangasta
Jäkäläturvekangas (jätkg) 	Karuimpien soiden ojitustuloksia 	Vastaa karukkokangasta
Jäkäläturvekangas (jätkg) 	Jätkg I. Alkuperäinen suo: rahkaräme (RaR), rahkaneva (RaN), lyhytkorsineva (LkN), keidasräme (KeR). 	Vastaa karukkokangasta
Jäkäläturvekangas (jätkg) 	Jätkg II. Alkuperäinen suo: rahkaräme (RaR), rahkaneva (RaN), lyhytkorsineva (LkN), keidasräme (KeR). 	Vastaa karukkokangasta
== Lähteet ==
* https://metsanhoidonsuositukset.fi/fi/toimenpiteet/kasvupaikkatyypin-tunnistaminen/toteutus
* http://www.metla.fi/metinfo/kasvupaikkatyypit/suotyypit/tunnistus.html#
* http://www.metla.fi/metinfo/kasvupaikkatyypit/suotyypit/tunnistus.html#ojitetut
* https://tapio.fi/wp-content/uploads/2020/09/Metsanhoidon_suositukset_Tapio_2019.pdf
* https://www.suoseura.fi/ojitettujen-soiden-kestava-kaytto/soiden-kaytto-suomessa/
Luokka:Suot